
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 149  
                                                            din 15 octombrie 2024
             privind aprobarea rectificării bugetului general al unității administrativ - teritoriale pe anul 2024

            Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.813/09.10.2024 și la Consiliul Local Sighișoara cu nr. 31.996/10.10.2024, de referatul de aprobare, înregistrat cu nr. 31.811/09.10.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 421/2023, Legea bugetului de Stat pe anul 2024, precum și de cele ale Legii nr. 273/2006 privind finanțele publice locale, cu modificările și completările ulterioare;

Având în vedere prevederile Deciziei cu nr. 16.879/30.09.2024 a Șefului Administrației Județene a Finanțelor Publice Mureș, prin care se aprobă repartizarea influenței pe unitățile administrativ - teritoriale din județul Mureș, reprezentând finanțarea drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav, sume aferente anului 2024; repartizarea pe unitățile administrativ - teritoriale din județul Mureș, a sumelor pentru finanțarea cheltuielilor cu bunuri și servicii pentru întreținerea curentă, conform art. 139 alin. (2) lit. b) și c) din Legea învățământului preuniversitar nr. 198/2023, cu modificările și completările ulterioare, pentru unitățile de învățământ particular și confesional acreditate, conform art. 138 alin. (2) lit. b) și c) din Legea nr. 198/2023 și autorizate să funcționeze provizoriu care nu percep taxe conform art. 138 alin. (9) din Legea nr. 198/2023, aferente anului bugetar 2024; repartizarea pe unitățile administrativ - teritoriale din județul Mureș, a sumelor având ca destinație finanțarea gratuității acordate elevilor prevăzuți la art. 83 alin. (1) din Legea nr. 198/2023, cu modificările și completările ulterioare, la transportul public local și metropolitan rutier, potrivit prevederilor art. 83 alin. (2) lit. a) din același act normativ, sume aferente anului 2024, conform anexelor nr. 2, nr. 9 și nr. 11, care fac parte integrantă din această decizie;

Având în vedere Hotărârea Consiliului Județean Mureș cu nr. 159/26.09.2024 pentru modificarea Hotărârii Consiliului Județean Mureș nr. 1/15.01.2024 privind repartizarea pe anul 2024 a sumelor reprezentând fond la dispoziția consiliului județean, a sumelor defalcate din taxa pe valoarea adăugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului școlar 2023 - 2024, precum și estimarea sumelor ce vor fi repartizate pentru anii 2025, 2026 și 2027;


Văzând și prevederile art. 88 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate cu nr. 31.812/09.10.2024 al Compartimentului Buget, Contabilitate, Salarizare, prin care se propune și se justifică necesitatea rectificării bugetului general al unității administrativ - teritoriale pe anul 2024;

Având în vedere amendamentul formulat și prezentat în plenul şedinţei extraordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de către toți membrii Consiliului Local Sighişoara;

Având în vedere avizele favorabile ale tuturor comisiilor pe domenii de specialitate;         
În baza art. 129 alin. (2) lit. “b”, alin. (4) lit. ”a”, alin. (14), art. 139 alin. (1), alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                       H O T Ă R Ă Ş T E:

Art. 1. Se aprobă rectificarea bugetului general al unității administrativ - teritoriale pe anul 2024, conform anexei nr. 1, care face parte integrantă din prezenta hotărâre.


Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.


Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.



Art. 4. Se aprobă utilizarea sumei de 7.006.000 lei din excedentul bugetului local al anului precedent pentru finanțarea cheltuielilor secțiunii de dezvoltare.


Art. 5. Se aprobă rectificarea bugetului de venituri proprii și subvenții, conform anexei nr. 3, care face parte integrantă din prezenta hotărâre.


Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.


Art. 7. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                    
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Buget, Contabilitate, Salarizare – Direcția Economică.
  8 ex.  

  B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 149/15.10.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


